L 228/40
EL
Επίσημη Εφημερίδα της Ευρωπαϊκής Ένωσης
15.9.2023
(6)
Είναι σκόπιμο οι εν λόγω απαιτήσεις να εξακολουθήσουν να ισχύουν για τους φορείς εκμετάλλευσης αεροσκαφών που δραστηριοποιούνται στο πλαίσιο της γενικής εναέριας κυκλοφορίας στον εναέριο χώρο του Ενιαίου Ευρωπαϊκού Ουρανού, κατά τη διάρκεια όλων των σταδίων της πτήσης και στην περιοχή κίνησης των αεροδρομίων, με εξαίρεση τα αεροσκάφη που αναφέρονται στο άρθρο 2 παράγραφος 3 στοιχείο α) του κανονισμού (ΕΕ) 2018/1139.
Τα κράτη μέλη θα πρέπει να είναι υπεύθυνα να διασφαλίζουν ότι οι πτητικές λειτουργίες των αεροσκαφών αυτών λαμβάνουν δεόντως υπόψη την ασφάλεια της ναυσιπλοΐας όλων των άλλων αεροσκαφών.
Τα κράτη μέλη δύνανται, ωστόσο, να αποφασίσουν να εφαρμόσουν τον παρόντα κανονισμό στα εν λόγω αεροσκάφη.
(7)
Σύμφωνα με το πεδίο εφαρμογής του κανονισμού (ΕΚ) αριθ.
29/2009, ο παρών κανονισμός θα πρέπει να προβλέπει τις ίδιες εξαιρέσεις από τις απαιτήσεις ζεύξης δεδομένων που χορηγούνται βάσει της εκτελεστικής απόφασης (ΕΕ) 2019/2012 της Επιτροπής (7).
(8)
Το άρθρο 14 παράγραφος 2 του εκτελεστικού κανονισμού (ΕΕ) αριθ.
1079/2012 προέβλεπε εξαιρέσεις από την υποχρέωση χρησιμοποίησης αεροσκάφους, σε εναέριο χώρο όπου απαιτείται ραδιοεπικοινωνία, το οποίο διαθέτει ραδιοεξοπλισμό με ικανότητα διαπόστασης καναλιών 8,33 kHz.
Ο παρών κανονισμός δεν θα πρέπει να τροποποιεί τις υφιστάμενες εξαιρέσεις.
(9)
Κατά την ανάπτυξη των απαιτήσεων του παρόντος κανονισμού έχουν ληφθεί δεόντως υπόψη το περιεχόμενο του Γενικού Προγράμματος ATM και οι δυνατότητες επικοινωνίας, πλοήγησης και επιτήρησης που περιέχονται σε αυτό.
(10)
Με τη γνωμοδότηση 1/2023, ο Οργανισμός της Ευρωπαϊκής Ένωσης για την Ασφάλεια της Αεροπορίας κατάρτισε και υπέβαλε στην Επιτροπή σχέδιο εκτελεστικών κανόνων, σύμφωνα με το άρθρο 75 παράγραφος 2 στοιχεία β) και γ) και το άρθρο 76 παράγραφος 1 του κανονισμού (ΕΕ) 2018/1139.
(11)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 127 του κανονισμού (ΕΕ) 2018/1139,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1 Αντικείμενο και πεδίο εφαρμογής 1.
Ο παρών κανονισμός καθορίζει κανόνες λειτουργίας που αφορούν τη χρήση του εναέριου χώρου και απαιτήσεις για τον εξοπλισμό αεροσκαφών που απαιτείται για ασφαλή και ομοιόμορφη λειτουργία εντός του εναέριου χώρου του Ενιαίου Ευρωπαϊκού Ουρανού. 2.
Ο παρών κανονισμός εφαρμόζεται στους φορείς εκμετάλλευσης αεροσκαφών που αναφέρονται στο άρθρο 2 παράγραφος 1 στοιχείο β) σημεία i) και ii) και στο άρθρο 2 παράγραφος 1 στοιχείο γ) του κανονισμού (ΕΕ) 2018/1139, οι οποίοι δραστηριο­ ποιούνται στο πλαίσιο της γενικής εναέριας κυκλοφορίας και εκτελούν πτήσεις προς τον εναέριο χώρο του Ενιαίου Ευρωπαϊκού Ουρανού, εντός αυτού ή από αυτόν.
Άρθρο 2 Ορισμοί Για τους σκοπούς του παρόντος εκτελεστικού κανονισμού, ισχύουν οι ακόλουθοι ορισμοί: (1) «μονάδα ελέγχου εναέριας κυκλοφορίας (μονάδα ATC)»: γενικός όρος ο οποίος αντιστοιχεί, κατά περίπτωση, σε κέντρο ελέγχου περιοχής, μονάδα ελέγχου προσέγγισης ή πύργο ελέγχου αεροδρομίου· (2) «υπηρεσία ζεύξης δεδομένων»: σύνολο σχετικών με τη διαχείριση της εναέριας κυκλοφορίας συναλλαγών, υποστηριζόμενων από επικοινωνίες ζεύξης δεδομένων αέρος–εδάφους, οι οποίες έχουν σαφώς καθορισμένο επιχειρησιακό σκοπό και οι οποίες αρχίζουν και λήγουν σε επιχειρησιακό συμβάν· (3) «λειτουργία με μετατοπισμένη φέρουσα»: περίπτωση κατά την οποία η καθορισμένη επιχειρησιακή κάλυψη δεν είναι δυνατόν να εξασφαλιστεί με έναν και μόνο επίγειο πομπό και, προκειμένου να ελαχιστοποιηθούν τα προβλήματα παρεμβολών, τα σήματα από δύο ή περισσότερους επίγειους πομπούς είναι μετατοπισμένα από την ονομαστική κεντρική συχνότητα καναλιού.
(7) Εκτελεστική απόφαση (ΕΕ) 2019/2012 της Επιτροπής, της 29ης Νοεμβρίου 2019, για τις εξαιρέσεις δυνάμει του άρθρου 14 του κανονισμού (ΕΚ) αριθ.
29/2009 της Επιτροπής σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (ΕΕ L 312 της 3.12.2019, σ. 95).